**ODLUKA O UTVRĐIVANJU I RASPODJELI REZULTATA TE POKRIĆU MANJKA PRORAČUNA OPĆINE DONJI KRALJEVEC ZA 2019. GODINU**

Temljem članka 81. i 82. Pravilnika o proračunskom računovodstvu i računskom planu (NN RH 124/14, 115/15 i 87/16, i 3/18) Općinsko vijeće Općine Donji Kraljevec, je na svojoj 23. sjednici, održanoj ­­­­­­­­­30.04.2020. godine donijelo sljedeću

**O D L U K U**

 **o utvrđivanju i raspodjeli rezultata te**

 **pokriću manjka Proračuna**

 **Općine Donji Kraljevec za 2019.**

**Članak 1.**

Tijekom 2019. godine u Proračunu Općine Donji Kraljevec ostvaren je negativan rezultat poslovanja u iznosu 3.212.070,00 kuna, a utvrđen je na način kako je to propisano člancima 81. i 82. Pravilnika o proračunskom računovodstvu i računskom planu (NN RH 124/14, 115/15,87/16 i 3/18). Izvršeno je prebijanje računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja, višak prihoda od nefinancijske imovine i manjak prihoda od nefinancijske imovine, te višak primitaka od financijske imovine i manjak prihoda od financijske imovine), uz izvršene obvezne korekcije rezultata propisane člankom 82. Pravilnika.

Na kraju prethodne izvještajne godine (2018.) utvrđen je negativan rezultat poslovanja u iznosu **2.115.088,00**  kuna.

Rezultat poslovanja tekuće godine -1.096.982,00,00 kn pribraja se s rezultatom poslovanja prethodnih godina što čini ukupan rezultat poslovanja Općine Donji Kraljevec na dan 31.12.2018. od 3.212.070,00 kuna (bez uključivanja proračunskih korisnika). Struktura ostvarenog rezultata poslovanja za 2018. godinu prikazana je u tablici koja slijedi:

Višak prihoda poslovanja 5.952.702,00

Manjak prihoda od nefinancijske imovine -3.581.572,59

Manjak primitaka od financijske imovine i zaduživanja -5.583,199,41

**UKUPNO REZULTAT POSLOVANJA - 3.212.070,00**

**Članak 2.**

Tijekom 2019. godine izvršit će se preraspodjela rezultata (između računovodstvenih kategorija) na način kako je to dozvoljeno važećim proračunskim propisima. Tako se dijelom ostvarenog viška prihoda poslovanja (5.952.702,00) prebija manjak prihoda od nefinancijske imovine (3.581.572,59 kn).

Nakon izvršene preraspodjele konačna struktura proračunskog manja prikazuje se u tablici koja slijedi:

 Višak prihoda poslovanja 2.371.129,41 kn

 Manjak prihoda od nefinancijske imovine 0,00 kn

 Manjak prihoda od financijske imovine i zaduživanja -5.583.199,41 kn

 **UKUPNO REZULTAT POSLOVANJA -3.212.070,00 kn**

  **Članak 3.**

Proračunski manjak Općine Donji Kraljevec za 2019. godinu uključen je u Proračun Općine Donji Kraljevec za 2020. godinu u djelomičnom iznosu od 1.000.000,00 kn i planira se njegovo pokriće kroz projekcije u slijedećim godinama.

U svrhu uravnoteženja Proračuna nakon uključivanja manjka, te zbog potrebe ravnomjernog zadovoljavanja svih zakonom propisanih javnih potreba planiranih kroz rashode i izdatke tekuće proračunske godine, tijekom 2020, godine nastaviti će se s poduzimanjem svih mjera i napora za pravodobno prikupljanje i ostvarenje proračunskih prihoda u skladu sa zakonima i provedbenim propisima, uz maksimalno poštivanje načela ekonomičnosti, učinkovitosti i djelotvornosti prilikom trošenja proračunskih sredstava, kako bi ostvareni prihodi u 2020. godini bili dostatni za pokriće što većeg postotka prenesenog manjka.

 **Članak 4.**

Temeljem odredbi Zakona o proračunu i Upute Ministarstva financija za izradu proračuna jedinica lokalne i područne (regionalne) samouprave, u proračun za razdoblje 2020 – 2022. trebaju biti uvršteni vlastiti i namjenski prihodi i primici svih proračunskih korisnika, kao i njihovo trošenje. Slijedom navedenog, prihodi i primici, te rashodi i izdaci proračunskih korisnika Općine Donji Kraljevec uključeni su u plan proračuna Općine za 2019. godinu, pa moraju biti uključeni i u Godišnji izvještaj o izvršenju proračuna za 2019. godinu. Po uključivanju prihoda i rashoda proračunskih korisnika rezultat poslovanja Općine Donji Kraljevec je negativan i iznosi **-2.606.625,38** kuna.

 **Članak 5.**

Ova Odluka stupa na snagu osmog dana od dana objave u Službenom glasniku Međimurske županije.

KLASA: 400-08/18-01/4

URBROJ: 2109-06-20-18

Donji Kraljevec, 30.04.2020.

PREDSJEDNIK OPĆINSKOG VIJEĆA

Zoran Strahija